C 70/26
DA
Den Europæiske Unions Tidende
27.2.2023
Produkter, der ikke er blevet solgt senest 48 timer efter høsten, skal nedkøles korrekt eller behandles med andre metoder, som forsinker frugtens metaboliske processer. 3.6.
Særlige regler for mærkning af det produkt, som betegnelsen henviser til Kirsebær med den beskyttede geografiske betegnelse »Ciliegia di Marostica«, der markedsføres med henblik på at blive spist friske, skal pakkes i særlige beholdere med en maksimal kapacitet på 10 kg.
De anvendte materialer skal være egnede til kontakt med fødevarer.
Indholdet i de enkelte pakninger skal være ensartet og udelukkende bestå af kirsebær af samme oprindelse, sort og kvalitet.
Med hensyn til uensartet størrelse gælder der en tolerance på 10 % for så vidt angår antallet eller vægten af kirsebær i hver enkelt pakning.
Det er obligatorisk at anvende EU-symbolet.
Hver pakning skal være påført følgende logo for den geografiske betegnelse:
4.
Kort angivelse af det geografiske områdes afgrænsning Produktionsområdet for »Ciliegia di Marostica« omfatter det administrative område i otte kommuner i provinsen Vicenza: Marostica, Salcedo, Fara Vicentino, Breganze, Colceresa, Pianezze, Bassano og Schiavon.
5.
Tilknytning til det geografiske område Produktionsområdet for »Ciliegia di Marostica« har længe været dokumenteret som et område, der er velegnet til dyrkning af kirsebær.
Flere forfattere har lovprist kvaliteten af de kirsebær, der høstes i dette område.
Den nordlige del af området strækker sig over en række bakkedrag med en højde på mellem 100 og 400 meter, mens den sydlige del dækker et område med høje sletter, der primært ligger mellem 90 og 100 meter over havet.
Den jord, som kirsebærrene dyrkes på, og som for en stor dels vedkommende består af tertiær basaltklippe, er særlig frugtbar og er fattig på kvælstof, men rig på kalium.
Sammen med den skrånende sydlige eksponering forhindrer denne jordbundstype, at vandet stagnerer, og sikrer dannelsen af sukker.
Området har et mildt og luftigt klima næsten uden tåge og er beskyttet af Alperne og Dolomitterne mod nord.
Kirsebærrene er hjerteformede, store, klart røde til mørkerøde i farven med et moderat saftigt frugtkød og har en sød og meget behagelig smag.
Tilknytningen mellem »Ciliegia di Marostica« og produktionsområdet beror på frugtens traditionelle omdømme, der går tilbage til det 15. århundrede og fortsætter den dag i dag.
Kirsebærdyrkning på bakkedragene i Marostica er dokumenteret i historiske optegnelser fra romertiden og senere perioder.
Det omdømme, som »Ciliegia di Marostica« nyder, synes at gå helt tilbage til den gamle historie om et spil skak med levende brikker i 1454 mellem to riddere, som bejlede til en ung kvinde, der var datter af Taddeo Parisio, herre og guvernør for »de prægtige jorder og borgen i Marostica«.
Vinderen af dette spil giftede sig med guvernørens datter, mens taberen giftede sig med søsteren.
For at fejre den lykkelige begivenhed beordrede Taddeo Parisio, at der skulle plantes kirsebærtræer i hele området. »Mostra regionale delle ciliegie« (den regionale kirsebærfestival), som afholdes i produktionsområdet hvert år i slutningen af maj, er til minde om denne begivenhed, og der vælges to unge kvinder, som spiller rollerne som de to brude i rekonstruktionen af dette lille stykke historie.